biswa921/hiwiki-latest-pages-articles-raw huggingface dataset:
मनोबल-ह्रास

right|thumb|300px|द्वितीय विश्वयुद्ध के समय अमेरिकी सैनिकों का मनोबल गिराने के उद्देश्य से गिराये गये नाजी सेना के प्रोपेगैण्डा-पत्रक का प्रथम पृष्ठ
युद्ध तथा राष्ट्रीय सुरक्षा के सन्दर्भ में मनोबल-ह्रासीकरण (Demoralization) मनोवैज्ञानिक युद्ध की वह प्रक्रिया है जिसका उद्देश्य शत्रु के सैनिकों का मनोबल गिराना तथा उन्हें युद्ध करके पराजित करने के बजाय उन्हें पीछे हटने, आत्मसमर्पण करने, या भाग जाने के लिये उत्साहित करना होता है।

श्रेणी:युद्ध
अग्रसेन जयंती

महाराजा अग्रसेन एक पौराणिक कर्मयोगी लोकनायक, समाजवाद के प्रणेता, युग पुरुष, तपस्वी, राम राज्य के समर्थक एवं महादानी थे।

इनका जन्म द्वापर युग के अंत व कलयुग के प्रारंभ में हुआ था। वें भगवान श्री कृष्ण के समकालीन थे। महाराजा अग्रसेन का जन्म अश्विन शुक्ल प्रतिपदा हुआ, जिसे अग्रसेन जयंती के रूप में मनाया जाता है। नवरात्रि के प्रथम दिवस को अग्रसेन महाराज जयंती के रूप में मनाया जाता हैं।

अग्रसेन जयंती पर अग्रसेन के वंशज समुदाय द्वारा अग्रसेन महाराज की भव्य झांकी व शोभायात्रा नकाली जाती हैं और अग्रसेन महाराज का पूजन पाठ, आरती किया जाता हैं।

 सन्दर्भ - महर्षि श्री रामगोपाल 'बेदिल'

॥ श्री अग्रभागवत महात्म ॥
ॠृषि गण प्रदर्शित

 
 श्री अग्र भागवत ( श्री अग्रोपाख्यानं ) की कथा, मरण को उद्यत दिग्भ्रांत, अशांत परीक्षितपुत्र महाराजा जनमेजय को, लोकधर्म साधना का मार्ग प्रशस्त करने की अभिप्रेरणा हेतु - भगवान वेद व्यास के प्रधान शिष्य महर्षि जैमिनी जी द्वारा,सुनाई गई। परिणाम स्वरूप - अशांत जनमेजय ने परम शांति अर्जित कर, मानव धर्म धारण कर - लोककीर्ति तथा परम मोक्ष दोनों ही प्राप्त किये।

 माँ महालक्ष्मी की कृपा से समन्वित, भगवतस्वरूप इस परमपूज्य ग्रन्थ की ॠृषियों ने महत्ता दर्शाते हुए स्वयं वंदना की है।
ऋषय ऊचु:
महालक्ष्मीवर इव ग्रन्थो मान्येतिहासक:। 
तं कश्चित् पुण्ययोगेन प्राप्नोति पुरुषोत्तम: ॥
  ॠृषि गण कहते हैं- महालक्ष्मी के वरदान से समन्वित होने के कारण स्वरूप, श्री अग्रसेन का यह उपाख्यान ( पुरुषार्थ गाथा ) सभी आख्यानों में सम्मानीय, श्रेयप्रदाता, और मंगलकारी है। जिसे कोई पुरुषश्रेष्ठ पुण्यों के योग से प्राप्त करता है।

अग्राख्यानं भवेद्यत्र तत्र श्री: सवसु: स्थिरा। 
कृत्वाभिषेकमेतस्य तत: पापै: प्रमुच्यते ॥
 ॠृषि गणकहते हैं - श्री अग्रसेन का यह आख्यान (पुरुषार्थ गाथा) जहां रहता है, वहां महालक्ष्मी सुस्थिर होकर विराजमान रहती। अर्थात् स्थाई निवास करती हैं। इसका विधिवत अभिषेक करने वाले, सभी पापों से विमुक्त हो जाते हैं।

ग्रंथदर्शन योगोऽयं सर्वलक्ष्मीफलप्रद:। 
दु:खानि चास्य नश्यन्ति सौख्यं सर्वत्र विन्दति ॥
 ॠृषि गणों ने कहा- श्री अग्रसेन के इस आख्यान (पुरुषार्थ गाथा) का सौभाग्य से दर्शन प्राप्त होना, महालक्ष्मीके , अर्थ-धर्म-काम मोक्ष सभी फलों का प्रदायक है। इसके दर्शन कर लेने वालों के, सभी दुखों का विनाश हो जाता है, और सर्वत्र सुखादि की प्रतीति होती है।

दर्शनेनालमस्यात्र ह्यभिषेकेण किं पुन:। 
विलयं यान्ति पापानि हिमवद् भास्करोदये ॥
 ॠृषि गणों ने कहा - जिसके दर्शन मात्र से, सभी पापों का इसप्रकार अन्त हो जाता है, जैसे सूर्य के उदित होने से बर्फ पिघल जाती है। फिर जलाभिषेक के महत्त्व की तो बात ही क्या ? अर्थात् अनन्त महात्म है।

प्रशस्यां‌गोपां‌गयुक्त: कल्पवृक्षस्वरूपिणे। 
महासिध्दियुत श्रीमद्‌ग्रोपाख्यान ते नम: ॥
 ॠृषिगण कहते हैं - श्री अग्रसेन के आदर्श जीवन चरित्र के,सभी उत्तमोत्तम अंगों तथा उपांगों से युक्त, कल्पवृक्ष के समान , आठों सिद्धियों से संयुक्त,श्री अग्रसेन के इस आख्यान (पुरुषार्थ गाथा) को, नमन करते हुए ,हम बारम्बार प्रणाम करते हैं।
यह शुभकारी आख्यान जगत में सबके लिये कल्याणकारी हो। 
©- रामगोपाल 'बेदिल'

श्रेणी:जयंती
नियंत्रण विस्तृति

[[चित्र:thumb|Military parade in Iran's Army day (17April 2016) 01नियंत्रण विस्तृति 
। ]]
किसी भी संगठन में कार्यकुशलता का स्तर बनाए रखने तथा कार्यरत व्यक्तियों के कार्यकरण एवं व्यवहार को संतुलित बनाये रखने के लिए नियंत्रण की आवश्यकता होती है। नियंत्रण का कार्य, उच्चाधिकारियों का मुख्य दायित्व है। नियंत्रण–व्यवस्था का उद्देश्य यह देखना होता है कि संगठन की प्रत्येक इकाई में कार्यरत कार्मिक दिये गये आदेशों, निर्देशों तथा नियमों के अनुरूप कार्य कर रहे हैं अथवा नहीं। नियंत्रण का क्षेत्र (Span of Control), उस क्षमता या परिधि को प्रदर्शित करता है, जो किसी नियंत्रणकर्ता अधिकारी में होती है अर्थात एक अधिकारी एक समय में कितने अधीनस्थों को सफलतापूर्वक नियंत्रित कर सकता है। इसे प्राय: 'नियंत्रण विस्तृति', 'प्रबन्ध का क्षेत्र', 'पर्यवेक्षण का क्षेत्र' या 'सत्ता का क्षेत्र' भी कहा जाता है। 

 'नियन्त्रण की सीमा' का अर्थ 
नियन्त्रण की सीमा, क्षेत्र या विस्तार का सम्बन्ध इस बात से है कि उच्च पदाधिकारी अपने अधीन कितने कर्मचारियों के कार्य का नियंत्रण कर सकता है। नियन्त्रण की सीमा वास्तव में निगरानी की सीमा है। संगठन में सोपानों की संख्या वास्तव में इसी से निर्धारित होती है। नियन्त्रण का विस्तार क्षेत्र उन अधीनस्थों या संगठन की इकाईयों की संख्या है जिनका निदेशन प्रशासन स्वयं करता है। यह अवधारणा वी. ग्रेक्यूनस द्वारा वर्णित 'ध्यान के विस्तार क्षेत्र' के सिद्धान्त से सम्बन्धित है। मानवीय क्षमता की भी सीमाएं होती है। यदि नियन्त्रण का क्षेत्र बहुत अधिक विस्तृत कर दिया जाता है तो उसके परिणाम असन्तोषजनक होते हैं। प्रसिद्ध लेखक डिमॉक के शब्दों में, नियन्त्रण का क्षेत्र किसी उद्यम की मुख्य कार्यपालिका तथा उसके प्रमुख साथी कार्यालयों के बीच सीधे तथा सामान्य संचार की संख्या एवं क्षेत्र से है। इस सिद्धान्त का औचित्य इस तथ्य में निहित है कि मानवीय ज्ञान की कुछ सीमाएं होती हैं यदि इन सीमाओं से आगे हम उसे कार्य करने के लिए बाध्य करेंगे तो इसके परिणाम खतरनाक हो सकते हैं। वह अपने उत्तरदायित्व का पूरी तरह से निर्वाह नहीं कर पाएगा और उसकी शक्ति अव्यवस्थित हो जाएगी।

'नियन्त्रण की सीमा' से हमारा अभिप्राय अधीनस्थ कर्मचारियों की उस संख्या से है, जिसके कार्यों का अधीक्षण एक अधिकारी क्षमतापूर्वक कर सकता है। दूसरे शब्दों में नियन्त्रण की सीमा से आशय अधीनस्थ कर्मचारियों की उस संख्या से है जिस पर उच्च अधिकारी प्रभावशाली नियन्त्रण रख सकता है। 

 विशेषताएँ
(१) यह पदसोपान-व्यवस्था तथा आदेश की एकता (युनिटी ऑफ कमाण्ड) से सम्बन्धित सिद्धान्त है।

(२) यह सिद्धान्त यह निश्चित करता है कि कोई अधिकारी कितने अधीनस्थों को निर्देश देसकता है। 

(३) नियन्त्रण का क्षेत्र, संगठन की संरचना, उद्देश्य, कार्य प्रकृति, पर्यवेक्षक की क्षमता तथा अधीनस्थों के सहयोग इत्यादि पर निर्भर करता है।

(४) यह सिद्ध है कि नियन्त्रण का क्षेत्र जितना छोटा या सीमित होगा उतना ही नियन्त्रण अधिक होगा तथा आदेश की एकता की क्रियान्वित अधिक होगी।

(५) नियन्त्रण का क्षेत्र विस्तृत या व्यापक होने पर नियन्त्रण प्रक्रिया तुलनात्मक रूप से कम हो जाती है।

 इन्हें भी देखें
पदानुक्रम

श्रेणी:प्रबंधन
श्रेणी:संगठन
डिस्कस

thumb|400px|डिस्कस, इंक. का प्रतीक चिन्ह। 

डिस्कस (अंग्रेज़ी:Disqus) यह एक ब्लॉग पर टिप्पणी डालने वाला औज़ार है। जिसका उपयोग जालस्थल व सामाजिक जालस्थलो में किया जाता है। जिसमें सदस्य के खाते के साथ-साथ ईमेल सूचना, जाँचने के औज़ार, टिप्पणीकर्ता की संख्या और मोबाइल पर भी टिप्पणी करने की सुविधा प्रदान करता है। इसका प्रारम्भ २००७ में डेनियल हा और जैसन यान ने किया। कुयंकास्ट के अनुसार डिस्कस का स्थान यूएस में १ व १४.४ करोड़ मासिक उपयोगकर्ता है।"डिस्कस के उपयोगकर्ताओ की संख्या"  १८ अक्टुबर, २०११ को।

 इतिहास 
डिस्कस पहली बार २००७ की गर्मियों की छुट्टियों में डेनियल हा और जैसन यान ने बनाया था जब वे कैलिफोर्निया के विश्वविद्यालय में अपनी शिक्षा ग्रहण कर रहे थे, परंतु इसका पूर्ण रूप से शुरुआत ३० अक्टुबर, २००७ में किया गया।

 भाषा 
२०११ मे डिस्कस कुल ६० भाषाओ मे उपलब्ध था।"डिस्कस:४० भाषाओं में अनुवादित"  २ नवम्बर २०११। १८ अक्टूबर २०११ को लिया। पर २०१२ मे इस पर केवल ७ भाषाएँ ही उपलब्ध थी।"क्या नया है, नये डिस्कस में?"  ८ नवम्बर २०१२। २३ जनवरी २०१३। २०१३ में यह संख्या बढ़ कर ८ हो गई।

 प्रौद्योगिकी 
यह जावास्क्रिप्ट मे लिखा गया है। जो जालस्थल पर डालने के बाद यह कार्य करना प्रारम्भ कर देता है।

 सन्दर्भ 

 बाहरी कड़ियाँ 
 डिस्कस का आधिकारिक जालस्थल

श्रेणी:सूचना प्रौद्योगिकी
श्रेणी:जालस्थल
माननीय

माननीय एक सम्मान सूचक शब्द है, जिसे सम्मान स्वरुप संबोधन के लिए उपयोग में लाया जाता है। इसका उपयोग अंतरराष्ट्रीय कूटनीति तथा महत्वपूर्ण राजनैतिक पदों को संबोधित करने हेतु, लिखित एवं मौखिक संबोधन में किया जाता है।

राजनीति में
भारत में राष्ट्रपति, उपराष्ट्रपति, उच्च न्यायपालिका के न्यायाधीशों, अर्थात् सर्वोच्च न्यायालय और उच्च न्यायालय दोनों के न्यायाधीशों को "माननीय न्यायमूर्ति" कहा जाता है। ऊपरी और निचले दोनों सदनों के सांसदों को माननीय सदस्य के रूप में संदर्भित किया जाता है। कार्यपालिका के सदस्य जो विधानमंडल के सदस्य भी हैं, जैसे कि प्रधानमंत्री को भी माननीय सदस्य/मंत्री के रूप में संबोधित किया जाता है। राज्यों में विधानसभा और परिषदों के सदस्यों को भी माननीय के रूप में संबोधित किया जाता है, साथ ही अध्यक्ष और संघ और लोक सेवा आयोगों के सदस्यों को पद पर रहते हुए "माननीय" कहकर संबोधित किया जाता है।

अंतरराष्ट्रीय कूटनीति
अंतर्राष्ट्रीय राजनयिक संबंधों में, विदेशी राज्यों के प्रतिनिधियों को अक्सर "माननीय" के रूप में संबोधित किया जाता है। मिशन के उप प्रमुखों, उपराजदूतों, कॉन्सल-जनरल और अन्य वाणिज्यदूतों को हमेशा इसी लहजे से संबोधित किया जाता है। सभी कांसुलर पदों के प्रमुख, चाहे वे मानद हों या स्थायी पदाधिकारी हों, उन्हें यह उपाधि दी जाती है।This is referenced in the Los Angeles Country Protocol Register: "Following the practice of the U.S. Department of State Office of Protocol, all heads of post are accorded the courtesy title of “The Honorable” before their names." http://ceo.lacounty.gov/pdf/LosAngelesConsularCorpsRoster.pdf  It is worth noting that Los Angeles has the highest density of consulates and consulates-general of any city in the world. Furthermore, for example, http://phoenix.gov/ECONDEV/consulat.html  or http://www.oakgov.com/globaloakland/oakland_county/consulates.html  An authoritative source can be found at http://www.bmeia.gv.at/index.php?id=68719&L=1  where the Austrian Ministry of Foreign Affairs lists all Honorary Consuls with the style of "The Hon." बहरहाल, राजदूतों और उच्चायुक्तों को यह शैली कभी नहीं दी जाती, उन्हें "महामहिम" के रूप में संबोधित किया जाता है। साथ ही विदेशी राज्यों के राष्ट्रप्रमुखों को भी "महामहिम" कहकर संबोधित किया जाता है।

अन्य भाषाओँ में
अंतरराष्ट्रीय उपयोग में अंग्रेज़ी में माननीय के जगह "Honourable"(ऑनरेबल), फ्रेंच में "L'honorable"(ल्'उनोराब्ल्'''), अरबी में अल-मोहतरम (المحترم)'' का उपयोग किया जाता है।

इन्हें भी देखें
महामहिम
महामान्य
साहब

 सन्दर्भ 

 बाहरी कड़ियां

 Caricom.org
 Washingtonlife.com
 Bartleby.com
श्रेणी:सम्मान
बिग बॉस 8

बिग बॉस 8, जो बिग बॉस हल्ला बोल में विलीन हो गया!, भारतीय रियलिटी टेलीविजन श्रृंखला बिग बॉस का आठवां सीज़न था जो 21 सितंबर 2014 से टीवी चैनल कलर्स पर हुआ और 3 जनवरी 2015 को पांच अंतिम प्रतियोगियों के साथ संपन्न हुआ। बिग बॉस बिग ब्रदर का भारतीय संस्करण है।सलमान खान पांचवीं बार श्रृंखला के मेजबान के रूप में लौटे और वोडाफोन के साथ कलर्स के पांच साल के सौदे के अंत के बाद स्नैपडील को नए प्रेजेंटिंग प्रायोजक के रूप में चुना गया भारत श्रृंखला के लिए।  

बांग्लादेशी लेखिका तसलीमा नसरीन को रियलिटी शो बिग बॉस 8 में भाग लेने के लिए कलर्स (टीवी चैनल) की तरफ से प्रस्ताव दिया गया है। तसलीमा ने इस शो में भाग लेने से मना कर दिया है।

पांच चैंपियंस के साथ सीजन के फिनाले के बाद, बिग बॉस हल्ला बोल! 4 जनवरी को एक स्पिन-ऑफ लॉन्च किया गया था। यह नियमित श्रृंखला में विलीन हो गया और उसी घर में जारी रहा। पिछले सीज़न के पांच प्रतियोगियों ने सीज़न फिनाले के पांच नियमित प्रवेशकों के साथ प्रतिस्पर्धा करने के लिए घर में प्रवेश किया।फराह खान को नए मेजबान के रूप में नियुक्त किया गया था क्योंकि सलमान ने बजरंगी भाईजान के फिल्मांकन के कारण ।
thumb|right|180px|सलमान खान चौथी बार श्रृंखला के मेजबान बने रहे.

 प्रतियोगी 
यात्री:
 आर्य बब्बर
 दीपशिखा
 डायेंड्रा सोरेस
 गौतम गुलाटी
 करिश्मा तन्ना
 मिनीषा लाम्बा
 नताशा स्तांकोविक
 प्रनीत भट्ट
 पुनीत इस्सर
 प्रीतम सिंह
 सोनाली राऊत
 सुकृति कांडपाल
 सुशांत दिवगीकर
 सोनी सिंह
 उपेन पटेल

बाद में आए यात्री:

अली क़ुली मिर्ज़ा जो यहाँ २४वें दिन में आए उसके पश्चात ४७वें दिन में और तीन लोगों निगार खान, डिंपी महाजन और रेनी को बिग बॉस ने घर में डाला।

दावेदार:

९९वे दिन में अजाज खान को जो पिछले संस्करण में भी थे, को भी एक दावेदार के रूप में इस घर में डाला गया।

 मतदान 

 1 2 3 4 5 6 7 8 9 10 11 12 13 14 15 16 17 18 19 नामांकन मिला निष्कासन का सामना करना पड़ामत:निष्कासन हेतुसरंक्षित करने हेतुनिष्कासन हेतुसरंक्षित करने हेतुनिष्कासन हेतुअली 000000101354डिंपी 07 11003113गौतम14+126604643010000509करिश्मा122002066 21022+1255प्रीतम084000200 20013185पुनीत010 11544001000165सोनाली4+15051607000002910उपेन000 3010201001384प्रणीत390 3314002+1001226दियानद्र231001000 21083रेनी 00001निगार 551आर्य21402307193सुशांत000 310012मिनिषा002054113सोनी020 1462नताशा600 1 62दीपशिखा004 41शुकृति5162
 Green numbers indicate nominations from the Secret Society.
Red numbers indicate nominations received by the housemates to remain Safe from eviction.

 सन्दर्भ 

बाहरी कड़ियाँ
 बिगबॉस की आधिकारिक वेबसाइट
श्रेणी:बिग बॉस
श्रेणी:कलर्स चैनल के कार्यक्रम
श्रेणी:भारतीय वास्तविकता टेलीविजन श्रृंखला
श्रेणी:बिग बॉस हिंदी
जेम्स तिस्सो

right|thumb|200px|जेम्स तिस्सो का स्वचित्र
जेम्स तिस्सो (१८३६-१९०२) फ्रेंच चित्रकार था। उसका मूल नाम 'जाक जोजेफ तिस्सो' (Jacques Joseph Tissot) था।

 परिचय 
जेम्स तिस्सो का जन्म नाते (Nantes) में हुआ। पेरिस के एकोल द ब्युक आर्टस में इंग्रीस और लामोथे के नेतृत्व में शिक्षा प्राप्त की। फ्रांस और जर्मनी की लड़ाई में उसने भाग लिया तथा स्वयं पर शंका किये जाने के कारण पेरिस छोड़कर लंदन चला गया। वहाँ सर सिमौर हादे के पास उसने खुदाई की कला का अभ्यास किया। उसने पाखंडियों की घटनाओं पर व्यंगचित्र बनाए। व्यक्तिचित्र तथा सामान्य विषयों पर भी वह चित्राकंन करता रहा। उसने लगभग ७०० जलरंग के चित्र, जिसमें ईसा का जीवन और बाइबिल की कथाएँ भी हैं चित्रित किए हैं। पेरिस छोड़ने के बाद लंदन से वह पैलेस्टाइन भी गया था। सन् १८९५ में ईसा के जीवन संबंधी उसके ३५० रेखांकनों की प्रदर्शनी पेरिस में और सन् १८९६ में लंदन में आयोजित की गई थी। उसका 'पिकनिक' चित्र टेट गेलरी में है।

 चित्रदीर्घा 

श्रेणी:चित्रकार
हलवाई

thumbnail|काका हलवाई की मिठाई की दुकान
thumbnail|पुणे का प्रसिद्द श्रीमन्त दगडू शेठ हलवाई की गणपति
हलवाई भारत में मिष्ठान बनाने वाले को कहते हैं।The tribes and castes of the Central Provinces of India
By R V Russell, R.B.H. Lal, Volume III, 1916हलवाई भारत, पकिस्तान और नेपाल में एक जाति हैंPeople of India Uttar Pradesh Volume XLII edited by A Hasan & J C Das page 601,"मधेेशिया  वैश्य बनिया, हलवाई" पोद्दार की उपजातियों में आते हैं। जिनका मिठाईयों का पारंपरिक व्यवसाय होता हैं। अरबी शब्द हलवा, जिसका अर्थ मिठाई होता हैं, से हलवाई शब्द की उत्पत्ति मानी जाती हैं। हलवाई शब्द प्रसिद्द भारतीय मिष्ठान हलवा से लिया गया हैं। हलवाई हिन्दू और मुस्लिम दोनों धर्म में पाया जाता हैं। मोदनवाल, कांदु, आदि हलवाई समुदाय द्वारा प्रयोग किया जाने वाला उपनाम हैं।People of India Uttar Pradesh Volume XLII edited by A Hasan & J C Das page 597Ritual as Language: The Case of South Indian Food Offerings
Gabriella Eichinger Ferro-Luzzi
Current Anthropology, Vol. 18, No. 3 (Sep., 1977), pp. 507-514हलवाई जाति का पेशा मिठाई बनाना है! आज ये पेशा कई जाति के लोग करते है!

 सन्दर्भ 

श्रेणी:बनिया
श्रेणी:उपनाम 
श्रेणी:जाति
श्रेणी:राजस्थान के सामाजिक समुदाय
पृथ्वी गान

thumbnail|The Earth seen from Apollo 17
पृथ्वी गान (Earth Anthem) एक अधिकारिक गान हैं, जो पृथ्वी को समर्पित हैं। पृथ्वी गान के रचनाकार भारतीय राजनयिक और कवि अभय कुमार हैं।UNESCO finds Indian poet-diplomat's idea of an Earth Anthem inspiring  Business Standard, 27 फ़रवरी 2014  

पृथ्वी गान में हिंदुस्तानी, अंग्रेजी, नेपाली, बंगाली, उर्दू, सिंहल, जोंगखा और धीवेही भाषा की पंक्तियों का इस्तेमाल किया गया है, जो दक्षेस के आठ सदस्य देशों में बोली जाती है। इसे संयुक्त राष्ट्र के आठ अधिकारिक भाषाओ में अनुवादित किया गया, जिस मे अरबी, चीनी, अंग्रेजी, फ्रेंच, रशियन, स्पेनिश भाषा भी सामिल हैं। हिंदी और नेपाली भषा में भी इसका अनुवाद हुआ है।http://www.business-standard.com/article/news-ians/nepal-africa-film-festival-opens-with-earth-anthem-113061900686_1.html  Nepal-Africa Film Fest opens with Earth Anthem, IANS, 19 जून 2013http://www.thehimalayantimes.com/fullNews.php?headline=Inspiring+Earth+Anthem&NewsID=379348  Inspiring Earth Anthem, The Himalayan Times, 8 जून 2013http://www.newstrackindia.com/newsdetails/2013/06/04/160-Earth-Anthem-sung-by-Nepali-singer-Shreya-Sotang-released-in-New-Delhi-.html  Earth Anthem sung by Nepali Singer Shreya Sotang, ANI,4 जून 2013 

 इतिहास  
एक आधिकारिक पृथ्वी गान (अर्थ एंथम) के लिए अभय कुमार के प्रस्ताव को वैश्विक ऑनलाइन प्रतियोगिता के दौरान सर्वश्रेष्ठ प्रविष्टियों में से चुना गया था। यूनेस्को द्वारा इसे अधिकारिक पृथ्वी गान के रूप में किया गया। पृथ्वी गान का लोकार्पण साल जून २०१३ में पूर्व केन्द्रीय कानून मंत्री कपिल सिब्बल और पूर्व मानव संसाधन विकास राज्य मंत्री शशि थरूर ने नई दिल्ली के भारतीय सांस्कृतिक संबंध परिषद (आईसीसीआर) में किया था। इसके बाद काठमांडू में नेपाल के पूर्व प्रधानमंत्री झालानाथ खनल ने यूनेस्को के नेपाल में प्रतिनिधि एक्सेल प्लेथ की मौजूदगी में इसे जारी किया था।http://202.166.193.40/the-kathmandu-post/2013/05/24/on-saturday/voices/249135.html  An Anthem for the Earth, The Kathmandu Post, 25 मई 2013 

 सन्दर्भ 
 

 बाहरी कडिया  
 UNESCO to consider making Earth Anthem a global initiative
 Indian Diplomat pens anthem for Earth
 Dream Window
 Inspiring Earth Anthem
 अभय, श्रेया र पृथ्वी
 Global community not serious about preserving planet Earth
 Why do we need an Earth Anthem
 Earth Anthem by Abhay K.

श्रेणी:पृथ्वी
श्रेणी:गीत
श्रेणी:कविताएँ
कुच्छल

150px|thumbnail|महाराजा अग्रसेन
कुच्छल या कुच्चल या कंछल या कच्चल एक भारतीय उपनाम तथा अग्रवाल जाति के १८ गोत्रो में से एक हैं, जिनका निर्माण महाराजा अग्रसेन ने किया था। 

 गोत्र  
 गोत्र  गुरु गण  प्रमुख का नाम  कुच्छल  कश्यप  कर्णचन्द्र

 सन्दर्भ 

श्रेणी:अग्रवाल
श्रेणी:वैश्य
श्रेणी:बनिया
श्रेणी:जाति
श्रेणी:भारतीय उपनाम
श्रेणी:उपनाम
ब्रजेश मिश्र

right|thumb|250px|ब्रजेश मिश्र
ब्रजेश चन्द्र मिश्र (29 सितम्बर 1928 – 28 सितम्बर 2012) भारत के राजनयिक एवं राजनीतिज्ञ थे। वे अटल बिहारी वाजपेयी के प्रधानमंत्रित्व काल में भारत के मुख्य सचिव तथा राष्ट्रीय सुरक्षा सलाहकार रहे। उनके पिता श्री द्वारका प्रसाद मिश्र मध्य प्रदेश के मुख्यमंत्री रहे थे।

श्रेणी:भारतीय राजनयिक
श्रेणी:1928 में जन्मे लोग
श्रेणी:२०१२ में निधन
श्रेणी:भारतीय राजनीतिज्ञ
श्रेणी:भारत के राष्ट्रीय सुरक्षा सलाहकार
गांगेयदेव

thumb|गांगेयदेव के शासन काल में सिक्के
गांगेयदेव (सन् १०१५-१०४१ ई.) कल्चुरि राजवंश का प्रमुख शासक था। वह सन् १०१५ के लगभग कलचुरि चेदि राज्य के सिंहासन पर बैठा। उसके पिता कोकल्लदेव द्वितीय और दादा युवराजदेव द्वितीय के समय राज्य की स्थिति कुछ कमजोर हो चली थी। गांगेयदेव ने इस स्थिति को केवल सँभाला ही नहीं, उसने चेदिराज का फिर भारत का अत्यंत शक्तिशाली और प्रभावशाली राज्य बना दिया।

 परिचय 
कोकल्ल द्वितीय के समय चेदिराज्य और कल्याण के चालुक्यों में लड़ाई आरंभ हो चुकी थी। गांगेयदेव के समय यह चलती रही। गांगेयदेव ने परमार भोज और चोलराज राजेंद्र गुर्जर से मिलकर चालुक्य राजा जयसिंह गुर्जर पर आक्रमण किया, किंतु इस आक्रमण में इसे कुछ विशेष सफलता न मिली।गुर्जर परमारों से क्षणिक मैत्री को भी समाप्त होने में देर न लगी। गांगेयदेव परमार राजा भोज गुर्जर के हाथों परास्त हुआ और शायद, इसी करारी पराजय के कारण कहां राजा भोज के हाथों परास्त हुआ और शायद, इसी करारी पराजय के कारण 'कहां राजा भोज कहां गंगा तेली' की कहावत प्रसिद्ध हुई।

गांगेयदेव ने इसके बाद पूर्व की ओर अपनी दृष्टि की। उसने उत्कल और दक्षिण कोसल के राजाओं को हराया और उनसे काफी धन वसूल किया। मगधराज नयपाल ने भी पराजित होकर उसे बहुत सा धन दिया। किंतु उसकी सबसे महत्वपूर्ण विजय चंदेलों पर हुई। अपने राज के आरंभ काल में शायद उसे चंदेलराज विद्याधर गुर्जर के सामने नतमस्तक होना पड़ा था। किंतु उसकी मृत्यु के बाद गांगेयदेव ने चंदेलों को परास्त कर मध्यदेश पर अपने आधिपत्य के लिए रास्ता साफ कर लिया। गुर्जर प्रतिहार राज्य अब समाप्त हो चुका था। उनकी अविद्यमानता में हिंदू संस्कृति और हिंदू तीर्थो की रक्षा का भार गांगेयदेव ने ग्रहण किया। उसने तीर्थराज प्रयाग को प्राय: अपने वासस्थान में ही परिणत कर लिया। काशी के पवित्र तीर्थ पर भी सन् १०३० में उसका अधिकार था। उत्तर में काँगड़े तक उसकी सेनाओं ने धावे किए। उत्तर प्रदेश में अब भी उसकी मुद्राएँ मिलती हैं। इनमें एक ओर गांगेयदेव का नाम और दूसरी ओर लक्ष्मी की मूर्ति है।

अपनी महान विजयों के उपलक्ष में गांगेयदेव ने 'विक्रमादित्य' गुर्जर का विरुद धारण किया। विद्वानों का उसने आदर किया और अनेक शैव मंदिर बनवाए। फाल्गुन कृष्णा, द्वितीय, वि. सं. १०७७ (२२ जनवरी सन् १०४१) को उसका देहांत हुआ।

श्रेणी:भारतीय शासक
श्रेणी:राजा भोज
गाशरब्रुम

thumb|अंतरिक्षयान से गाशरब्रुम समूह की तस्वीर
thumb|right|ब्रॉड पीक, विश्व का १२वाँ सर्वोच्च पर्वत
thumb|right|गाशरब्रुम २, विश्व का १३वाँ सर्वोच्च पर्वत
thumb|right|गाशरब्रुम समूह, गाशरब्रुम ४, गाशरब्रुम ५ और गाशरब्रुम ६ के साथ
गाशरब्रुम (Gasherbrum) हिमालय की काराकोरम पर्वतश्रेणी की बाल्तोरो हिमानी के पूर्वोत्तरी छोर पर स्थित एक पर्वतों का समूह है जो उत्तरी कश्मीर में ३५ अंश ४४ मिनट उत्तरी अक्षांश तथा ७६ अंश ४२ मिनट पूर्वी देशान्तर पर स्थित हैं। यह शक्सगाम घाटी और गिलगित-बल्तिस्तान की सीमा पर स्थित है, जिनपर चीन व पाकिस्तान का नियंत्रण है हालांकि जिन्हें भारत अपना भाग बताता है। इस पुंजक में विश्व के तीन आठ हज़ारी पर्वत हैं, यानि वे जिनकी ऊँचाई 8,000 मीटर से अधिक है। 

 नामार्थ 
स्थानीय बलती भाषा में "गाशा" का अर्थ "सुंदर" और "ब्रुम" का अर्थ "पर्वत" होता है, यानि "गाशरब्रुम" का मतलब "सुन्दर पर्वत" है।H. Adams Carter, "Balti Place Names in the Karakoram", American Alpine Journal 49 (1975), p. 53.

 मुख्य चोटियाँ 
 पर्वत  मीटर  फ़ुट  अक्षांश (उत्तर)  रेखांश (पूर्व)  उदग्रता (मी)गाशरब्रुम १   8,080  26,509  35°43′27″  76°41′48″  2,155 ब्रॉड पीक     8,047  26,400  35°48′35″  76°34′06″  1,701 गाशरब्रुम २  8,035  26,362  35°45′27″  76°39′15″  1,523गाशरब्रुम ३ 7,952  26,089  35°45′34″  76°38′31″  355गाशरब्रुम ४  7,925  26,001  35°45′39″  76°37′00″  725गाशरब्रुम ५   7,147  23,448  35°43′45″  76°36′48″  654गाशरब्रुम ६  6,979  22,897  35°42′30″  76°37′54″  520 

 इन्हें भी देखें 
 माशेरब्रुम
 शक्सगाम घाटी

 सन्दर्भ 

श्रेणी:काराकोरम
श्रेणी:गिलगित-बल्तिस्तान के पर्वत
श्रेणी:शिंजियांग के पर्वत
मर्स कोरोना वायरस

मिडिल ईस्ट रेस्पिरेटरी सिंड्रोम कोरोना वायरस (Middle East respiratory syndrome coronavirus; संक्षिप्त रूप: मर्स कोरोना वायरस) मनुष्यों में संक्रमण करने वाला वायरस है। मर्स के मरीजों में आमतौर पर बुखार, निमोनिया और खराब किडनी जैसी लक्षण पाए जाते हैं। यह एक जानलेवा बिमारी है और महामारी की रूप ले सकती है। यह पहली बार सउदी अरब में पाया गया।

 सन्दर्भ 

श्रेणी:विषाणु
हैप्पी स्काईस्क्रेपर

thumb|350px|हैप्पी स्काईस्क्रेपर शुरू करने वाला व्यक्थि।
हैप्पी स्काईस्क्रेपर - अंतरराष्ट्रीय कला परियोजना एवं कलात्मक व्यंग्य, जिसका मुख्य लक्ष्य दुनिया भर में लोगों का मनोरंजन करने के लिए है. जिसमे सार्वजनिक जगहों पर (जैसे की हवाई अड्डे पर, समुद्र तट पर, ज्वालामुखी के सामने स्मारकों और स्टेडियमों के सामने,) स्काईस्क्रेपर के छायाचित्र लेके इंटरनेट पर प्रकाशित करना शामिल है. स्काईस्क्रेपर एक साथ चिपके कागज के कट आउट है जो गुड हमर पार्टी के लोगो के साथ आते है.

विभिन्न देशों, संस्कृतियों और धर्मों के लोगों को इस परियोजना में भाग लेते हैं. जो लोग रोजमर्रा की जिंदगी में कुछ आश्चर्य जनक बात लाना चाहते हैं और दुनिया घूमना चाहते है .

आज की तारीख तक, हैप्पी स्काईस्क्रेपर 52 देशों 6 महाद्वीपों में, 270 से अधिक स्थानों में फोटो खिंचवाने गया है. ये परियोजना पोलिश व्यंग्यकार Szczepan Sadurski द्वारा शुरू और समन्वितकी गयी है .

न्यूयॉर्क शहर में 10 अक्टूबर 2012, में शुरू हुई photographing "मैनहट्टन में सबसे छोटी गगनचुंबी इमारत."

हालांकि यह एक ही बार के लिए और सहज तस्वीर होना चाहिए था, पर कुछ ही हफ्ते बाद एक स्काईस्क्रेपर मॉडल, जिसे कोई भी प्रिंट कर सकते हैं और गोंद से चिपका सकते है इंटरनेट पर दिखाई दिया. तब से हर दिन नए लोगों इसमें शामिल हो रहे है.

हैप्पी स्काईस्क्रेपर की एक प्रदर्शनी नई दिल्ली में पेश कि गयी (फ़ोटो, ड्राइंग, विभिन्न देशों से हास्य कलाकारोंके साथ) और 2013 में Ustronie Morskie समुद्र तट पर एक विश्व रिकॉर्ड स्थापित हुवा जिसमे सबसे ज्यादा निर्माण और फोटो खिंचवायी गयी स्काईस्क्रेपर को शामिल किया गया, बराबर से 250 हैप्पी स्काईस्क्रेपर थी वो.

हैप्पी स्काईस्क्रेपर एक सार हास्य की एक घटना है क्योंकि कई लोग इस घटना के अर्थ और अस्तित्व को समझ नहीं पाते जिस तरह से ये सारी दुनिया में भ्रमण कर रही है....

 बाहरी कड़ियाँ
 https://web.archive.org/web/20170702172902/http://www.sadurski.com/partia%20dh/wiezowce-partia-dobrego-humoru.htm
 https://web.archive.org/web/20140714170234/http://www.dziennik.com/wiadomosci/artykul/wesole-wiezowce-z-polski-podbijaja-swiat
 https://web.archive.org/web/20140802150920/http://www.dobrapolskaszkola.com/2014/07/29/wesoly-wiezowiec-z-polski-podrozuje-po-swiecie/
 https://web.archive.org/web/20140812101112/http://linktopoland.com/en/laughter-is-the-best-medicine-join-in-the-fun/
 https://web.archive.org/web/20140811185918/http://www.bumerangmedia.com/2014/07/drugi-wesoy-wiezowiec-partii-dobrego.html
 http://www.newsy.sadurski.com/Partia_Dobrego_Humoru___Good_Humor_Party/0/3/3755/0/Samo_zycie_o_Wiezowcu_PDH/
 https://web.archive.org/web/20140812101112/http://linktopoland.com/en/laughter-is-the-best-medicine-join-in-the-fun/
 https://web.archive.org/web/20140714172107/http://pl.delfi.lt/kultura/kultura/stolica-litwy-doczekala-sie-wesolego-wiezowca-partii-dobrego-humoru.d?id=61438021
सचिन बंसल

सचिन बंसल (जन्म: ५ अगस्त १९८१) एक सॉफ्टवेयर इंजीनियर, इन्टरनेट उद्यमी और भारत के बड़े ई-कॉमर्स औद्योगिक संस्था फ्लिपकार्ट के संस्थापक हैं। सचिन मूल रूप से चंडीगढ़, हरियाणा के हैं, जिन्होंने भारतीय प्रौद्योगिकी संस्थान दिल्ली से कंप्यूटर इंजीनियरिंग में स्नातक किया। २००७ में अपने मित्र बिन्नी बंसल के साथ फ्लिपकार्ट की स्थापना की।

2018 में सचिन बंसल ने दिया फ्लिपकार्ट से इस्तीफा दिया था, उनका इस्तीफा वॉलमार्ट के फ्लिपकार्ट को खरीदने के बाद आया था|  मई 2018 में फ्लिपकार्ट से निकलने के बाद बंसल ने नवी टेक्नोलॉजीज की स्थापना की  |   

2019 में ही फ्लिपकार्ट से बाहर निकलने के बाद सचिन बंसल ने चैतन्य रूरल इंटरमीडिएशन डेवलपमेंट सर्विसेज (सीआरआईडीएस) में 740 करोड़ रुपये का निवेश किया था, जो की एक गैर-बैंकिंग वित्तीय कंपनी (एनबीएफसी) है | 2019 में ही फ्लिपकार्ट के संस्थापकों सचिन बंसल और बिन्नी बंसल ने इंडियन इंस्टीट्यूट ऑफ टेक्नोलॉजी (IIT) दिल्ली के एंडोमेंट फंड में 125 करोड़ इनवेस्ट किए हैं |  

2020 में उन्होंने उज्जीवन स्मॉल फाइनेंस बैंक के मैनेजमेंट से इस्‍तीफा दे दिया है | वह यहा स्‍वतंत्र निदेशक पद पे थे |    

2022 सचिन बंसल अपनी नई कंपनी का IPO ला रहे है | उनकी नई कंपनी Navi Technologies ने मार्च 2022 में IPO के लिए सेबी में ड्राफ्ट पेपर जमा करा दिए हैं. कंपनी में बंसल का करीब 4,000 करोड़ का निवेश है |
सन्दर्भ

श्रेणी: जीवित लोग
श्रेणी: भारतीय सॉफ्टवेयर इंजीनियर
श्रेणी: भारतीय अरबपति
श्रेणी: भारतीय कंप्यूटर व्यवसायी
श्रेणी:आईआईटी दिल्ली के छात्र
गोयल

गोयल एक भारतीय उपनाम है जो मेघवाल और अग्रवाल व बरनवाल का एक गोत्र हैं।

 गोत्र  
 गोत्र  गुरु गण  प्रमुख का नाम  गोयल  गगस्थ  गुलाब देव

 उपनाम वाले लोग अविनाश गोयल लेखक नापासर  
 मलाइका गोयल
 बालकइष्ण गोयल
 सीता राम गोयल
 दमयंती गोयल
 पवन राज गोयल
 सुरेश कुमार गोयल
 पीयूष गोयल

 सन्दर्भ 

श्रेणी:भारतीय उपनाम
मंगल गोत्र

मंगल एक भारतीय उपनाम और अग्रवाल समुदाय का एक गोत्र हैं। 

 गोत्र  
 गोत्र  गुरु गण  प्रमुख का नाम  मंगल  मांडव्य   मनापाल

 सन्दर्भ 

श्रेणी:अग्रवाल
श्रेणी:वैश्य
श्रेणी:बनिया
श्रेणी:जाति
श्रेणी:भारतीय उपनाम
श्रेणी:उपनाम 
श्रेणी:गोत्र
नागल

नागल एक भारतीय उपनाम एवं अग्रवाल समुदाय का एक गोत्र हैं। 

 गोत्र  
 गोत्र  गुरु गण  प्रमुख का नाम  नागल  कौडील्य   नारमैन

 सन्दर्भ 

श्रेणी:अग्रवाल
श्रेणी:वैश्य
श्रेणी:बनिया
श्रेणी:जाति
श्रेणी:भारतीय उपनाम
श्रेणी:उपनाम 
श्रेणी:गोत्र
अग्रवाल जैन

right|270px|thumb|दिगंबर जैन लाल मंदिर, चांदिनी चौक, दिल्ली का प्रबंधन प्राचीन अग्रवाल जैन पंचायत द्वारा किया जाता हैं।Court calls for Lal Mandir antique idol, Dec 31, 2011, http://articles.timesofindia.indiatimes.com/2011-12-31/delhi/30576182_1_antique-idol-summons-international-marketProgressive Jains Of India
Satish Kumar Jain, Shraman Sahitya Sansthan, 1975Ahimsa Times, February, 2005, DIGAMBAR JAIN ORGANISATION IN DELHI BECOMES A PIONEER PATH BREAKER FOR UNITY IN JAIN SOCIETY, http://jainsamaj.org/magazines/ahimsatimesshow.php?id=85 

अग्रवाल जैन एक प्राचीन समुदाय हैं, जो जैन धर्म को मानता हैं। इनकी उत्पत्ति अग्रोहा, हरियाणा से हुआ था। यह समुदाय मुख्य जैन समुदायों में से एक हैं।Jaina Bronzes From Hansi by Devendra Handa, Indian Institute of Advanced Study, 2002An Early Attestation of the Toponym , by Richard J. Cohen, Journal of the American Oriental Society, 1989, p. 513-519Jyotiprasad Jain, Pramukh Jain Etihasik Purush aur mahilayen, Bharatiya Jnanapitha, 1975

 

 प्रमुख अग्रवाल जैन 
नट्टल साहु, merchant prince during the rule of Tomar Anangapal and patron of Vibudh Shridhar
विबुध श्रीधर, author and poet, composer of several texts
साहु टोडर, supervisor of royal mint and patron of scholars
राजा हरसुख राय, Mughal treasurer and builder of many Jain temples
जिनेन्द्र वर्णी compiler of the five volume "Jainendra Siddhanta Kosha" and Saman Suttam compilation.Progressive Jains of India By Satish Kumar Jain, 1975, Shraman Sahitya Sansthan
 साहु शांति प्रसाद जैन, founder of Bharatiya Jnanpith
इंदु जैन, Billionaire
आनंद जैन, Jai Corp Limited, Billionaire

 सन्दर्भ 

श्रेणी:जैन धर्म
श्रेणी:अग्रवाल
राजा हरसुख राय

राजा हरसुख राय (प्रारंभिक १९वी शताब्दी) सन 1858 (सन 1801) ज्येष्ठ वादी 13 के मेले में मुग़ल बादशाह शाह आलम के खजांची थे। वे दिल्ली में कई जैन मंदिरों के निर्माणAbout Prachin Digamber Jain Temple, Hastinapur http://www.digamberjainmandirhastinapur.org/temple-history.htm  के लिए जाने जाते हैं।Jain Jagran ke Agradut, A.P. Goyaliya, 1952Jyotiprasad Jain, Pramukh Jain Etihasik Purush aur mahilayen, Bharatiya Jnanapitha, 1975Court calls for Lal Mandir antique idol, Dec 31, 2011, http://articles.timesofindia.indiatimes.com/2011-12-31/delhi/30576182_1_antique-idol-summons-international-market Progressive Jains Of India
Satish Kumar Jain, Shraman Sahitya Sansthan, 1975Ahimsa Times, February, 2005, DIGAMBAR JAIN ORGANISATION IN DELHI BECOMES A PIONEER PATH BREAKER FOR UNITY IN JAIN SOCIETY, http://jainsamaj.org/magazines/ahimsatimesshow.php?id=85 
 सन्दर्भ 

 बाहरी कड़ियाँ 
 हस्तिनापुर प्राचीन दिगंबर जैन मंदिर
 श्री दिगंबर जैन तीर्थ क्षेत्र हस्तिनापुर
 Exploring Shahjahanabad: A walk in Old Delhi
 Heritage walk down the Delhi roads, lanes
 Mansions to Margins: Modernity and the Domestic Landscapes of Historic Delhi, 1847-1910, Jyoti Hosagrahar, The Journal of the Society of Architectural Historians, Vol. 60, No. 1 (Mar., 2001), pp. 26-45

श्रेणी:राजा
श्रेणी:जैन धर्म
इंदु जैन

right|thumb|300px|सन २०१६ में भारत के तत्कालीन राष्ट्रपति श्री प्रणव मुखर्जी से पद्मभूषण ग्रहण करती हुईं श्रीमती इन्दु जैन
इंदु जैन (८ सितम्बर १९३६ - १३ मई, २०२१) भारत के बड़े मीडिया ग्रुप बेनेट कोलमैन ऐंड कंपनी की चेयरपर्सन और देश की दूसरी महिला अरबपति थीं। वे 11,400 करोड़ रुपए (1.9 बिलियन अमेरिकन डॉलर) की मालकिन है।

फोर्ब्स के मुताबिक, इंदु जैन की कुल संपत्ति 11,400 करोड़ रुपए है। भारत के अरबपतियों में उनका स्थान 29वां है। उनकी शादी स्वर्गीय अशोक कुमार जैन से हुई थी। उनके दो बेटे हैं- समीर और विनीत जैन। इंदु जैन एक अग्रवाल जैन हैं और साहु जैन परिवार ताल्लुक रखती हैं। बेनेट कोलमैन ऐंड कंपनी देश के सबसे बड़े मीडिया ग्रुपों में से एक है। इसकी स्थापना वर्ष 1838 में हुई थी।

बाद में यानी 1948 में रामकृष्ण डालमिया ने कंपनी बेनेट कोलमैन के हाथों बेच दी थी। इस ग्रुप के साथ कई ब्रांड नेम जुड़े हुए हैं। इंदु जैन धर्मार्थ के कार्यों से भी जुड़ी हुईं हैं और धार्मिक कॉलम भी लिखती हैं। महिलाओं के अधिकार को लेकर भी सक्रिय हैं।

भारतीय ज्ञानपीठ फाउंडेशन, जो साहित्य के क्षेत्र में बेहतरीन कार्य करने वाले को ज्ञानपीठ पुरस्कार से नवाजती है, उसकी चेयरपर्सन हैं। उन्होंने वर्ष 2000 में यूनाइटेड नेशन में मिलिनियम वर्ल्ड पीस समिट में भाषण भी दिया था।

पुरस्कार एवं सम्मान
 पद्मभूषण (२०१६ में)

 सन्दर्भ 

श्रेणी:भारतीय महिला उद्यमी
श्रेणी:जीवित लोग
श्रेणी:1936 में जन्मे लोग
अहिबरन

महाराजा अहिबरन बुलन्दशहर के राजा थे जिसका प्राचीन नाम बरन था। वह एक सूर्यवंशी राजा थे। वर्तमान में बरनवालों को महाराजा अहिबरन का वंशज कहा जाता है।

 बुलन्दशहर के राजा 
बुलन्दशहर का प्राचीन नाम बरनवाल था। इसका इतिहास लगभग 1200 वर्ष पुराना है। इसकी स्थापना अहिबरनवाल नाम के राजा ने की थी। बुलन्दशहर पर उन्होंने बरन टॉवर की नींव रखी थी। राजा अहिबरन ने एक सुरक्षित किले का भी निर्माण कराया था जिसे ऊपर कोट कहा जाता रहा है इस किले के चारों ओर सुरक्षा के लिए नहर का निर्माण भी था, जिसमें इस ऊपर कोट के पास ही बहती हुई काली नदी के जल से इसे भरा जाता था राजा अहिबरन ने इस सुरक्षित परकोटे में अपनी आराध्या कुलदेवी माँ काली के भव्य मंदिर की भी स्थापना की थी।

 सन्दर्भ 

श्रेणी:राजा
हाफ गर्लफ्रेंड

केंद्र|अंगूठाकार|PK

हाफ गर्लफ्रेंड () चेतन भगत द्वारा रचित अंग्रेज़ी उपन्यास है। 'हाफ गर्लफ्रैन्ड' भारत की उस नयी पीढी का उपन्यास हैं जो नये मूल्यों को अंगीकार कर वर्जनाओं को जीने में आनंद का अनुभव कर रही है। इसी पीढी में बिहार के डुमरांव के ठेठ गंवई वातावरण से आया हुआ माधव दिल्ली जैसे महानगर की देहरी पर आकर कान्वेन्ट एजुकेटेड लडकी रिया से टकरा जाता है।
....इस बार इस टकराहट का परिणाम वही परंपरागत सदियों पुराना नहीं होता जिसमें लडकी सबकुछ छोडकर हमेशा हमेशा के लिये लडके के साथ रहने चली जाती है। नयी पीढी की जीवन चर्या और उसकी सोच में आया बदलाव इसमें परिलक्षित होता है जब माधव के अश्लील अल्टीमेटम के बाद रिया उसके साथ इस शर्त के साथ संबंध बनाने देती है कि वह इस बात के लिये फिर कभी नहीं कहेगा।
 
समय बीतता है और रिया अपने बचपन के मित्र रोहन की पत्नी बनकर लंदन चली जाती है और महानगर से हारा हुआ बिहारी माधव भी लौटकर अपने प्रदेश चला जाता है। दिल्ली से अधूरे सपनों की कसक लिये गांव लौट आया माधव अब महानगर की चमक के साथ बिहार को गड्डमगड्ड करते हुये फिर कुछ नये सपने देखने लगता है जिसके केन्द्र में इस बार उसकी मां के द्वारा चलाया जा रहा स्कूल होता है। इसकी दशा सुधारने के लिये माधव स्थानीय एम एल ए ओझा जी से मिलता है लेकिन इस बार भी उसे ठोकर ही मिलती है। इसी बीच पता चलता है कि बिल गेट्स का दौरा बिहार में होने वाला है तो माधव नये सिरे से सारी उर्जा समेटता है और साठ सत्तर के दशक की पुरानी फिल्मी कहानियों की तरह संयोग से बिल गेट्स के कार्यक्रम के दौरान रिया पुनः माधव के संपर्क में आ जाती है और उसी नाटकीयता के साथ घोषणा भी करती है कि वह फेफडों के कैंसर से पीडित है और बस तीन महीने की मेहमान है।
 
पुनः गायिका बनने के लिये रिया का न्यूयार्क जाना और संगीत के कार्यक्रम करना तेजी से बदलते किसी फिल्म के दृष्य अधिक लगते हैं। इसी शीघ्रता से बदलते कथानक में माधव एक साल बाद न्यूयार्क जाकर देखता है कि रिया तो जीवित है और उसी टाइम्स स्क्वायर पर जाकर संगीत का कार्यक्रम कर रही है जहां हाल ही जाकर हमारे प्रधानमंत्री नरेन्द्र मोदी जी ने अमेरिका में बसे भारतीयों को संबोधित किया है। 
 
समूची कहानी को पढकर सीधा सादा अर्थ निकाला जा सकता है कि यह उपन्यास चेतन भतन ने किसी फिल्मी प्लाट को मष्तिष्क में रखकर ही लिखा है।।  इसके अक्टूबर २०१४ में प्रकाशित होने की सम्भावना है।

उपन्यास का ताना बाना
इस उपन्यास के कथानक को लेकर एक नवोदित लेखक जैनेन्द्र जिज्ञासु ने यह दावा किया है उनके उपन्यास पूरब का बेटा की कहानी को आधार बनाकर ही चेतन भगत ने इस उपन्यास का ताना बाना बुना है 

 सन्दर्भ 
।

 बाहरी कड़ियाँ
अधिकारिक जालस्थल
चेतन भगत हाफ गर्लफ्रैन्ड समीक्षा
 ISBN 9788129135728

श्रेणी:भारतीय उपन्यास
श्रेणी:दिल्ली में घटित उपन्यास
जनेश्वर मिश्र

पण्डित जनेश्वर मिश्र (5 अगस्त 1933 – 22 जनवरी 2010) समाजवादी पार्टी के एक राजनेता थे। समाजवादी विचारधारा के प्रति उनके दृढ निष्ठा के कारण वे 'छोटे लोहिया' के नाम से प्रसिद्ध थे। वे कई बार लोकसभा और राज्यसभा के सदस्य रहे। उन्होने मोरारजी देसाई, चौधरी चरण सिंह, विश्वनाथ प्रताप सिंह, चन्द्रशेखर, एच डी देवगौड़ा और इंद्रकुमार गुज़राल के मंत्रिमण्डलों में काम किया। सात बार केन्द्रीय मंत्री रहने के बाद भी उनके पास न अपनी गाड़ी थी और न ही बंगला। इनके नाम पर लखनऊ में एशिया का सबसे बड़ा सुन्दर पार्क सपा प्रमुख मुलायम सिंह यादव के प्रेरणा से उत्तर प्रदेश के पुर्व युवा मुख्यमंत्री अखिलेश यादव द्वारा निर्माण कराया गया ।

जनेश्वर मिश्र का जन्म ५ अगस्त 1933 को बलिया के शुभनथहीं के गांव में हुआ था। उनके पिता रंजीत मिश्र किसान थे। बलिया में प्राथमिक शिक्षा पूरी करने के बाद १९५३ में इलाहाबाद पहुंचे जो उनका कार्यक्षेत्र रहा। जनेश्वर को आजाद भारत के विकास की राह समाजवादी सपनों के साथ आगे बढ़ने में दिखी और समाजवादी आंदोलन में इतना पगे कि उन्हें लोग 'छोटे लोहिया' के तौर पर ही जानने लगे। 

उन्होंने इलाहाबाद विश्वविद्यालय में स्नातक कला वर्ग में प्रवेश लेकर हिन्दू हास्टल में रहकर पढ़ाई शुरू की और जल्दी ही छात्र राजनीति से जुड़े। छात्रों के मुद्दे पर उन्होंने कई आंदोलन छेड़े जिसमें छात्रों ने उनका बढ-चढ़ कर साथ दिया। 1967 में उनका राजनैतिक सफर शुरू हुआ। वह जेल में थे तभी लोकसभा का चुनाव आ गया। छुन्नन गुरू श्याम लाल वर्मा व सालिगराम जायसवाल ने उन्हें फूलपुर से विजयलक्ष्मी पंडित के खिलाफ चुनाव लड़ाया। चुनाव सात दिन बाकी था तब उन्हें जेल से रिहा किया गया। चुनाव में जनेश्वर को हार का सामना करना पड़ा था। इसके बाद विजय लक्ष्मी पंडित  राजदूत बनीं। फूलपुर सीट पर 1969 में उपचुनाव हुआ तो जनेश्वर मिश्र सोशलिस्ट पार्टी से मैदान में उतरे और जीते। लोकसभा में पहुंचे तो राजनारायण ने 'छोटे लोहिया' का नाम दिया। वैसे इलाहाबाद में उनको लोग पहले ही छोटे लोहिया के नाम से पुकारने लगे थे। 

उन्होंने 1972 के चुनाव में यहीं से कमला बहुगुणा को और 1974 में इंदिरा गांधी के अधिवक्ता रहे सतीश चंद्र खरे को हराया। इसके बाद 1978 में जनता पार्टी के टिकट से इलाहाबाद संसदीय क्षेत्र से चुनाव मैदान में उतरे और विश्वनाथ प्रताप सिंह को पराजित किया। उसी समय वह पहली बार केन्द्रीय पेट्रोलियम, रसायन एवं उर्वरक मंत्री बने। इसके कुछ दिन बाद ही वह अस्वस्थ हो गये। स्वस्थ होने के बाद उन्हें विद्युत, परंपरागत ऊर्जा और खनन मंत्रालय दिया गया। चरण सिंह की सरकार में जहाजरानी व परिवहन मंत्री बने। 1984 में देवरिया के सलेमपुर संसदीय क्षेत्र से चंद्रशेखर से चुनाव हार गये। 1989 में जनता दल के टिकट पर इलाहाबाद से लडे़ और कमला बहुगुणा को हराया। इस बार संचार मंत्री बने। फिर चंद्रशेखर की सरकार में 1991 में रेलमंत्री और एचडी देवगौड़ा की सरकार में जल संसाधन तथा इंद्र कुमार गुजराल की सरकार में पेट्रोलियम मंत्री बनाये गये। 1992 से २०१० तक वह राज्यसभा के सदस्य रहे।

 बाहरी कड़ियाँ

श्रेणी:भारतीय राजनीतिज्ञ
श्रेणी:बलिया के लोग
महानामव्रत ब्रह्मचारी

right|thumb|300pxमहानामव्रत ब्रह्मचारी जी
महानामव्रत ब्रह्मचारी (२५ दिसम्बर १९०४ - १८ अक्टूबर १९९९) वर्तमान बांग्लादेश में हिन्दू धर्म के महानाम सम्प्रदाय के एक साधु थे। वे दार्शनिक, लेखक एवं धर्म गुरु थे।

 जीवन परिचय 
श्री महानामव्रत जी का जन्म ग्राम खालिसकोटा (जिला बारीसाल, वर्तमान बांग्लादेश) में 25 दिसम्बर 1904 को हुआ था। उनका बचपन का नाम बंकिम था। वे अपने धर्मप्रेमी माता-पिता की तीसरी सन्तान थे। बंकिम को उनसे बाल्यावस्था में ही रामायण, महाभारत और अन्य धर्मग्रन्थों का ज्ञान मिल गया था। लगातार अध्ययन से पिता कालीदास जी की आँखों की ज्योति चली गयी। ऐसे में बंकिम उन्हें धर्मग्रन्थ पढ़कर सुनाने लगेे।

वे एक प्रतिभावान छात्र थे। उन्होंने कक्षा आठ तक पढ़ाई की और फिर गांधी जी की अपील पर असहयोग आन्दोलन में कूद पड़े। इसके तीन साल बाद वे श्रीजगद्बन्धु प्रभू के अनुयायी बने। श्रीजगद्बन्धु प्रभू एक अंधेरी कोठरी में सात साल एकान्त साधना कर बाहर आये थे। तब हजारों लोग उनकी एक झलक देखने के लिए एकत्र हुए थे। बंकिम पैदल ही घर से 125 कि॰मी॰ दूर वहाँ गये। उनके दर्शन से वे अभिभूत हो उठे।

जगद्बन्धु प्रभू के देहान्त के बाद बंकिम ने संन्यासी बनने का निश्चय किया। उनके बीमार पिता ने यह सुनकर उसी समय देह त्याग दी। इसके बाद वे श्री जगद्बन्धु के अनुयायी और महानाम सम्प्रदाय के संस्थापक अध्यक्ष श्रीपाद महेन्द्र जी के चरणों में गयेे। महेन्द्र जी ने उन्हें घर जाकर हाईस्कूल की परीक्षा देने को कहा। 

यद्यपि उन्होंने तीन साल से पढ़ाई छोड़ दी थी। फिर भी कठोर परिश्रम कर उन्होंने परीक्षा दी और छात्रवृत्ति प्राप्त की। वह तब केवल 17 साल के थे। इसके बाद वे विधिवत महानाम सम्प्रदाय के संन्यासी बन गये। उनका संन्यास का नाम श्रीमहानामव्रत ब्रह्मचारी हुआ।

 बाहरी कड़ियाँ
विदेशों में धर्म के प्रचारकः महानामव्रत जी (प्रभासाक्षी)

श्रेणी:हिन्दू गुरु
ज़ंस्कार

ज़ंस्कार (लद्दाख़ी व तिब्बती: ཟངས་དཀར་) भारत के  लद्दाख राज्य के पूर्वी भाग में कर्गिल ज़िले में स्थित एक भौगोलिक व सांस्कृतिक क्षेत्र है। प्रशासनिक दृष्टि से यह एक तहसील का दर्जा रखता है और पदुम इसकी राजधानी है। यह क्षेत्र ज़ंस्कार नदी की दो शाखाओं के साथ-साथ बसा हुआ है।

ज़ंस्कार क्षेत्र समीप के क्षेत्र से ज़ंस्कार पर्वतमाला द्वारा विभाजित है। यह पर्वतमाला ६००० मीटर (१९,७०० फ़ुट) की औसत ऊँचाई रखती है और इसका पूर्वी भाग एक पठार के लक्षणों वाला इलाका है जो कि रुपशु कहलाता है। ज़ंस्कार पर्वतमाला हिमाचल प्रदेश में भी जारी रहती है जहाँ यह किन्नौर क्षेत्र को स्पीति घाटी से अलग करती है।

 इतिहास और नामोत्पत्ति 
ज़ंस्कार और इसके साथ सटा हुआ लद्दाख़ का कुछ भाग कभी गुगे राज्य का भाग हुआ करता था जो कि पश्चिमी तिब्बत पर भी विस्तृत था। ज़ंस्कार का नाम लद्दाख़ी लहजे में "ज़ंग्स्कार" उच्चरित करा जाता है, हालांकि स्थानीय ज़ंस्कारी उच्चारण में यह "ज़न्हार" बोला जाता है। तिब्बती भाषा में ताम्बे को "ज़ंग्स" कहा जाता है और ज़ंस्कार क्षेत्र में भी ताम्बा मिलता है। कुछ स्रोत यह अनुमान लगाते हैं कि नाम का उत्पत्ति इसी से हुई और "ज़ंस्कार" का मूल अर्थ "श्वेत ताम्बा" या "ताम्बे का तारा" हुआ करता था।Snellgrove and Skorupsky, 1980

 लोग 
अप्रैल २००६ में स्थानीय स्वास्थ्य-सम्बन्धी जनगणना में ज़ंस्कार की आबादी १३,८४९ थी, जिसमें से लगभग ९५% तिब्बती बौद्ध धर्म के अनुयायी थे। ५% का एक छोटा अल्पसंख्यक समुदाय सुन्नी मुस्लिम था। जातीय रूप से ज़ंस्कारी लोग चांगपा, दार्द और मोन लोगों का मिश्रण हैं। राजधानी पदुम की जनसंख्या लगभग ५०० है और यह ही ज़ंस्कार का सबसे बड़ा शहर है।Namgail, T. (2004). "Zangskar: mystic land". Sanctuary Asia. 24: 44–47.Noble, Christina (1991). At Home in the Himalayas. London: Fontana. ISBN 0-00-637499-9.Rizvi, Janet (1998). Ladakh, Crossroads of High Asia. Oxford University Press. ISBN 0-19-564546-4.

 चित्र दीर्घा 

 इन्हें भी देखें 
 लद्दाख़
 कर्गिल ज़िला
 पदुम
 ज़ंस्कार नदी

 सन्दर्भ 

श्रेणी:कारगिल ज़िला
श्रेणी:लद्दाख़
श्रेणी:भारत के क्षेत्र
श्रेणी:भारत के पारंपरिक क्षेत्र
श्रेणी:लद्दाख़ की घाटियाँ
की गोम्पा

thumb|right|350px|की गोम्पा
thumb|left|की गोम्पा, स्पीति घाटी, हिमाचल प्रदेश

की गोम्पा (की मठ, की मोनेस्ट्री अंग्रेजी:KYE) हिमाचल प्रदेश की लाहौल स्पीति जिले में काजा से 13 किलोमीटर की दूरी पर है। इस मठ की स्‍थापना 13वीं शताब्‍दी में हुई थी। यह स्‍पीती क्षेत्र का सबसे बड़ा मठ है। यह मठ दूर से लेह में स्थित थिकसे मठ जैसा लगता है। यह मठ समुद्र तल से 13504 फीट की ऊंचाई पर एक शंक्‍वाकार चट्टान पर निर्मित है। स्‍थानीय लोगों का मानना है कि इसे रिंगछेन संगपो ने बनवाया था। यह मठ महायान बौद्ध के जेलूपा संप्रदाय से संबंधित है। इस मठ पर 19वीं शताब्‍दी में सिखों तथा डोगरा राजाओं ने आक्रमण भी किया था। इसके अलावा यह 1975 ई. में आए भूकम्‍प में भी सुरक्षित रहा। इस मठ में कुछ प्राचीन हस्‍तलिपियों तथा थंगकस का संग्रह है। इसके अलावा यहां कुछ हथियार भी रखे हुए हैं। यहां प्रत्‍येक वर्ष जून-जुलाई महीने में 'चाम उत्‍सव' मनाया जाता है।

सन् २००० के कालचक्र अभिषेक का आयोजन इस मठ में किया गया था जिसमें स्वयं दलाई लामा द्वारा पूजा अर्चना की गई।

यहां तक पहुंचने के लिए प्राइवेट गाड़ी या बाइक से जाना पड़ेगा क्योंकि यहां तक जाने के लिए फिलहाल कोई बस सुविधा उपलब्ध नहीं है।

 सन्दर्भ 

श्रेणी:लाहौल और स्पीति ज़िला
श्रेणी:बौद्ध स्थल
स्मिता तलवलकर

स्मिता तलवलकर मराठी फ़िल्म अभिनेत्री, निर्माता और निर्देशक थीं। उन्होंने तू सौभाग्यवती हो (1986) से अपने फ़िल्म जीवन की शुरुआत की थी और अभिनेत्री के रूप में उन्होंने चौकट राजा (१९९१), चैकमेट (२००८), एक होती वडी (२०११), जन्मा (२०११) और प्रेम म्हांजे प्रेम अस्ता (२०१३) फ़िल्मों में काम किया। फ़िल्मों में पदार्पण करने से पहले उन्होंने समाचार वाचक का कार्य किया। ६ अगस्त २०१४ को उनका अंडाशयी कैंसर से निधन हो गया।

 सन्दर्भ 

 बाहरी कड़ियाँ
 

श्रेणी:1954 में जन्मे लोग
श्रेणी:२०१४ में निधन
लिम्का बुक ऑफ़ रिकार्ड्स

लिम्का बुक ऑफ़ रिकार्ड्स (अंग्रेजी: Limca Book of Records; हिन्दी अनुवाद: लिम्का कीर्तिमानों की पुस्तक), कीर्तिमान भारतीयों और भारत सम्बंधित अद्भुत चीजो को रिकार्ड्स दर्ज करने वाली भारतीय मूल की रिकॉर्ड पुस्तक हैं। 

 इन्हें भी देखें
गिनीज़ वर्ल्ड रिकॉर्ड्स 

 सन्दर्भ 

श्रेणी:पुस्तकें
श्रेणी:साहित्य
टुडंक

टुडंक यादव जाति का एक गोत्र है जिसका उद्भव राजा 👑 टोडं के नाम से हुआ है। यह एक मान्यता है कि भगवान राम ने श्रीलंका पर केवल एक बार विजय प्राप्त की थी परन्तु टुंडक गोत्र के लोगों ने लम्बे समय तक श्रीलंका पर राज किया था। इस वंश के लोगों में यदि वरमाला के बदलने मात्र से शादी हुई मान ली जाती है।

Bhai pehle wala sahi thaa.jo mene likha thaa vo thoda sahi lag rha thaa. 3 din ke baad bhai m firse wahi laga duga. Baaki teri mrzi hai. Bhai mene jo tundak gotra ke baare m likhaa tha vo ekdum sahi thaa.kaha kaha gotra paya jata hai. Konse konse gaav mein. Aur vo gaav kaha hai. 3 din baad bhai m firse vahi laga duga mera wala. 
 सन्दर्भ 

श्रेणी:यादव गोत्र
अनुपम मिश्र

अंगूठाकार
अनुपम मिश्र (१९४८–१९ दिसम्बर 2016) जाने माने लेखक, संपादक, छायाकार और गांधीवादी पर्यावरणविद् थे। पर्यावरण-संरक्षण के प्रति जनचेतना जगाने और सरकारों का ध्यानाकर्षित करने की दिशा में वह तब से काम कर रहे थे, जब देश में पर्यावरण रक्षा का कोई विभाग नहीं खुला था। आरम्भ में बिना सरकारी मदद के अनुपम मिश्र ने देश और दुनिया के पर्यावरण की जिस तल्लीनता और बारीकी से खोज-खबर ली है, वह कई सरकारों, विभागों और परियोजनाओं के लिए भी संभवतः संभव नहीं हो पाया है। उनकी कोशिश से सूखाग्रस्त अलवर में जल संरक्षण का काम शुरू हुआ जिसे दुनिया ने देखा और सराहा। सूख चुकी अरवरी नदी के पुनर्जीवन में उनकी कोशिश काबिले तारीफ रही है। इसी तरह उत्तराखण्ड और राजस्थान के लापोड़िया में परंपरागत जल स्रोतों के पुनर्जीवन की दिशा में उन्होंने महत्वपूर्ण काम किया है।

 जन्म 
इनका जन्म महाराष्ट्र के वर्धा में श्रीमती सरला मिश्र और प्रसिद्ध हिन्दी कवि भवानी प्रसाद मिश्र के यहाँ सन् 1948 में हुआ।

 शिक्षा  
यह दिल्ली विश्वविद्यालय से 1968 में संस्कृत में स्नातकोत्तर उपाधि प्राप्त हैं।

 उत्तरदायित्व और सम्मान 
गांधी शांति प्रतिष्ठान दिल्ली में उन्होंने पर्यावरण कक्ष की स्थापना की। वह इस प्रतिष्ठान की पत्रिका गाँधी मार्ग के संस्थापक और संपादक भी थे। उन्होंने बाढ़ के पानी के प्रबंधन और तालाबों द्वारा उसके संरक्षण की युक्ति के विकास का महत्त्वपूर्ण काम किया था। वे २००१ में दिल्ली में स्थापित सेंटर फार एनवायरमेंट एंड फूड सिक्योरिटी के संस्थापक सदस्यों में से एक थे। चंडी प्रसाद भट्ट के साथ काम करते हुए उन्होंने उत्तराखंड के चिपको आंदोलन में जंगलों को बचाने के लिये सहयोग किया था। वह जल-संरक्षक राजेन्द्र सिंह की संस्था तरुण भारत संघ के लंबे समय तक अध्यक्ष रहे। २००९ में उन्होंने टेड (टेक्नोलॉजी एंटरटेनमेंट एंड डिजाइन) द्वारा आयोजित एक सम्मेलन को संबोधित किया था।

आज भी खरे हैं तालाब के लिए २०११ में उन्हें देश के प्रतिष्ठित जमनालाल बजाज पुरस्कार से सम्मानित किया गया। अनुपम मिश्र ने इस किताब को शुरू से ही कॉपीराइट से मुक्त रखा है।

१९९६ में उन्हें देश के सर्वोच्च पर्यावरण पुरस्कार इंदिरा गांधी पर्यावरण पुरस्कार से भी सम्मानित किया जा चुका है।

२००७-२००८ में उन्हें मध्य प्रदेश सरकार के चंद्रशेखर आज़ाद राष्ट्रीय पुरस्कार से सम्मानित किया गया।
 
इन्हें एक लाख रुपये के कृष्ण बलदेव वैद पुरस्कार से भी सम्मानित किया जा चुका है।<ref></ref>

 प्रमुख रचनाएँ
राजस्थान की रजत बूँदें  
अंग्रेज़ी अनुवाद में : राजस्थान की रजत बूँदें 
आज भी खरे हैं तालाब  उनकी इस पुस्तक आज भी खरे हैं तालाब जो ब्रेल लिपि सहित तेरह भाषाओं में प्रकाशित हुई की एक लाख से अधिक प्रतियाँ बिक चुकी हैं।
‘साफ माथे का समाज’ 

 सन्दर्भ 

 बाहरी कड़ियाँ
 परिचय 
 आत्मकथ्य 
 साक्षात्कार 
 अनुपम मिश्र की श्रवण शुक्ल से खरी-खरी(साक्षात्कार): बहुत कुछ कहता है पर्यावरण दिवस को लेकर मिश्र का गुस्सा...! 
 अनुपम मिश्र का एक आलेख 
 अनुपम मिश्र पर आलेख 
 अनुपम मिश्र के आलेख 
 आलेख 
 संगोष्ठी भाषण 

श्रेणी:भारतीय पर्यावरणविद
श्रेणी:1948 में जन्मे लोग
श्रेणी:२०१६ में निधन
भद्रबाहु

भद्रबाहु सुप्रसिद्ध जैन आचार्य थे जो दिगंबर और श्वेतांबर दोनों संप्रदायों द्वारा अंतिम श्रुतकेवली माने जाते हैं। भद्रबाहु चंद्रगुप्त मौर्य के गुरु थे। भगवान महावीर के निर्वाण के लगभग १५० वर्ष पश्चात् (ईसवी सन् के पूर्व लगभग ३६७) उनका जन्म हुआ था। इस युग में ५ श्रुतकेवली हुए, जिनके नाम है: गोवर्धन महामुनि, विष्णु, नंदिमित्र, अपराजित, भद्रबाहु। 

परिचय
thumb|left|150px|श्रुत परम्परा
उस समय जब मगध में भयंकर दुष्काल पड़ा तो अनेक जैन भिक्षु भद्रबाहु के नेतृत्व में समुद्रतट की ओर प्रस्थान कर गए, शेष स्थूलभद्र के नेतृत्व में मगध में ही रहे। (दिगंबर मान्यता के अनुसार चंद्रगुप्त जब उज्जैनी में राज्य करते थे तो भद्रबाहु ने द्वादशवर्षीय अकाल पड़ने की भविष्यवाणी की इस पर भ्रदबाहु के शिष्य संघ विशाखाचार्य संघ को लेकर पुन्नार चले गए, जबकि रामिल्ल, स्थूलभद्र और भद्राचार्य ने सिंधुदेश के लिए प्रस्थान किया)। दुष्काल समाप्त हो जाने पर जैन आगमों को व्यवस्थित करने के लिए जैन श्रमणों का एक सम्मेलन पाटलिपुत्र में बुलाया गया। जैन आगमों के ११ अंगों का तो संकलन कर लिया गया लेकिन १२वाँ अंग दृष्टवाद चौदह पूर्वो के ज्ञाता भद्रबाहु के सिवाय और किसी को स्मरण नहीं था। लेकिन भद्रबाहु उस समय नेपाल में थे। ऐसी परिस्थित में पूर्वो का ज्ञान संपादन करने के लिए जैन संघ की ओर से स्थूलभद्र आदि साधुओं को नेपाल भेजा गया और भद्रबाहु ने स्थूलभद्र को पूर्वो की शिक्षा दी।

thumb|श्रवणबेलगोला शिलालेख

महानता
भद्रबाहु अविभाजित जैन संघ के अंतिम आचार्य थे। उनके बाद, संघ भिक्षुओं के दो अलग-अलग शिक्षक-छात्र वंश में विभाजित हो गया। दिगंबर भिक्षु आचार्य विशाखा के वंश के हैं और श्वेतांबर भिक्षु आचार्य स्थूलभद्र की परंपरा का पालन करते हैं।

भद्रबाहु और चंद्रगुप्त मौर्य के संबंध का वर्णन करने वाले शिलालेखों के बारे में राधा कुमुद मुखर्जी लिखते हैं,

''भद्रबाहु-चरित्र लगभग 1450 ईस्वी के रत्नानन्दी द्वारा लिखा गया था।.

सन्दर्भ

 सन्दर्भ सूची 
 जगदीशचंद्र जैन : प्राकृत साहित्य का इतिहास।

बाहरी कड़ियाँ
भद्रबाहु
जैन धर्म के प्रभावक आचार्य

श्रेणी:जैन आचार्य
चंद्रगुप्त ने अपने अंतिम समय में जैन मुनि भद्रबाहु से दीक्षा लेकर श्रवणबेलगोला में सल्लेखना द्वारा प्राण त्याग दिये।